PATVIRTINTA

Varėnos J. Čiurlionytės menų mokyklos

direktoriaus 2019 m. vasario 26 d.

įsakymu Nr. V-5-18

# VARĖNOS JADVYGOS ČIURLIONYTĖS MENŲ MOKYKLOS 2019-2021 METŲ STRATEGINIS VEIKLOS PLANAS

**„SĖSI MENĄ – PJAUSI KULTŪRĄ“**

|  |  |
| --- | --- |
| **Asignavimų valdytojas** | Varėnos J. Čiurlionytės menų mokyklos l. e. direktoriaus pareigas Renata Bakulienė |

|  |
| --- |
| **Situacijos analizė** |
| **Išorinės aplinkos analizė:** |
| **Politiniai-teisiniai veiksniai.** Įstaiga savo veiklą grindžia Lietuvos Respublikos Konstitucija,  Vaiko teisių konvencija, Lietuvos Respublikos Vyriausybės nutarimais, Lietuvos Respublikos Vyriausybės veiklos programa, Lietuvos Respublikos švietimo įstatymu, Lietuvos Respublikos švietimo ir mokslo ministro įsakymais, Lietuvos Respublikos labdaros ir paramos įstatymais, Lietuvos Respublikos darbo kodeksu, kitais teisės aktais, Varėnos rajono savivaldybės administracijos strateginiais ir veiklos planais, bei Varėnos J. Čiurlionytės menų mokyklos nuostatais. |
| **Ekonominiai veiksniai.** Užtikrinant nacionalinės kultūros plėtrą ir socialinę pažangą didėja poreikis ugdyti savarankišką, sąmoningą, meniškai išprususį bei išsilavinusį, toliau mokytis ir dirbti pasirengusį, Lietuvos ir pasaulio kultūros vertybes suprantantį pilietį, kuris ateityje turės didesnę galimybę integruotis į kultūrinę meninę veiklą. Įgyvendinama ankstyvojo meninio ugdymo programa. Mokyklos bendruomenė stiprinama per menines edukacines veiklas, įtraukiant tėvus ir kitus bendruomenės narius. Tačiau, dėl sumažinto biudžeto kriziniu laikotarpiu, mažėja mokinių ugdymo galimybės, siaurinama programa, individualų ugdymą dažnai keičia grupinis mokymas, kuris neatsveria muzikinio parengimo kokybės. |
| **Socialiniai veiksniai.** Augantis nedarbas ir mažėjantis gimstamumas, migracija sukelia tam tikras problemines situacijas: mokiniams reikalingas vis didesnis kryptingas užimtumas, užkertantis kelią kvaišalų ir narkotikų vartojimui. Išvykus tėvams, vaikams vis dažniau prireikia psichologų pagalbos, todėl menų mokyklos lankymas, muzikavimas, dailė ir vaidyba bendraminčių grupėje, individualūs pokalbiai su mokytoju padeda mokiniui jaustis saugesniu, pasitikėti savo jėgomis. Integruojami specialiųjų poreikių mokiniai, plečiantis mokymosi visą gyvenimą idėjoms, atsiranda daugiau vyresniųjų klasių mokinių, kurie nori tobulinti savo kompetencijas ir mokytis pagal neformalias dailės, muzikos ir teatro programas. Visais įmanomais būdais į mokyklos veiklą stengiamasi įtraukti visą bendruomenę – tėvus, globėjus dalyvaujant koncertinėje, parodinėje ir labdaros veikloje. |
| **Technologiniai veiksniai.** Pastaruoju metu naujos informacinės technologijos vis labiau lemia Lietuvos visuomenės funkcionavimą, užtikrina praktiškai neribotą mokslinės, meninės, muzikinės informacijos sklaidą, greitina reikalingos informacijos paieškas. Vis plačiau taikomos ir diegiamos modernios informacinės ir meno technologijos įgalina kurti naujas meninės saviraiškos |

|  |
| --- |
| formas, plėsti meno pasiekimų ir mokslo prieinamumą šalies gyventojams, užtikrinti nacionalinių kultūros vertybių sklaidą. Mokykla siekia modernaus informacinių technologijų įsisavinimo lygio plėsdama kompiuterinių ir audiovizualinių technologijų panaudojimą dailės, muzikinio ir teatrinio ugdymo procese, sudarydama visiems norintiems galimybę naudotis internetiniu ryšiu. Mokykla turi savo individualiam ugdymui pritaikytą elektroninį dienyną, internetinę svetainę, elektroninį paštą, kas užtikrina greitą, pigią ir labai efektyvią informacinę sklaidą. |
| **Vidinės aplinkos analizė:** |
| **Organizacinė struktūra.** Mokykloje dirba l. e. pareigas direktorius, direktoriaus pavaduotoja, raštvedė, ūkvedys, biblioteka, yra dvi metodinės grupės: dailės ir muzikos, Merkinės skyrius (dailės ir muzikos klasės), veikia mokyklos klasės Žilinuose, Matuizose, Senojoje Varėnoje, Naujuosiuose Valkininkuose. Yra teatro klasės. |
| **Žmonių ištekliai**. Įstaigoje dirba 10 aptarnaujančio personalo darbuotojų, 30 pedagogų (19 pagrindinėse, 11 nepagrindinėse), 12 – mokytojai, 13 – vyresniųjų mokytojų, 5 – mokytojai metodininkai.Mokykloje metodiniais klausimais nuolat konsultuojami rajono muzikos ir dailės mokytojai . Dauguma ugdytinių – tarptautinių, respublikinių konkursų laureatai, įvairių renginių dalyviai. Baigę mokyklą, daugelis jų toliau savo veiklą sieja su muzikine ir dailės karjera Vokietijoje, JAV, Anglijoje, Italijoje, šalies aukštosiose mokyklose. Pedagogai nuolat tobulina kvalifikaciją, rengia programas, projektus, dalijasi gerąja darbo patirtimi. Mokyklos taryba ir mokyklos bendruomenė aktyviai dalyvauja sprendžiant svarbius klausimus, jaučiama mokytojų-mokinių-tėvų partnerystė.  Projektinė veikla vyksta tarptautiniu mastu – užmegzti projektiniai ryšiai su įvairiomis organizacijos ir partneriais iš Europos Sąjungos, Baltarusijos, Rusijos. Dalyvaujama aukšto atlikėjų meistriškumo reikalaujančiuose B. Dvariono, RTV konkurse „Dainų dainelė“, „Dainų šventėje“, Respublikinėje dailės olimpiadoje. Ypatingas dėmesys mokykloje skiriamas ne tik gabiems ugdytiniams, bet ir vaikams, turintiems negalias, našlaičiams. Geroji mokytojų darbo patirtis šioje srityje skleidžiama šalyje ir užsienyje. Mokykla savo muzikine ir dailine veikla reprezentuoja rajoną, jos mokiniai, nepriklausomai nuo gabumų skirtumų, dalyvauja visuose svarbiausiuose Varėnos rajono savivaldybės renginiuose, šventėse, konkursuose. |
| **Planavimo sistema.** Įstaiga savo veiklą planuoja rengdama strateginį veiklos planą, metinėsveiklos planą, ugdymo planą, pedagogų atestavimo perspektyvinę ir metų programą, metodinių grupių darbo planus, metines ir ketvirtines biudžeto išlaidų sąmatas. Greta finansinių išteklių planavimo rengiami metodinės veiklos, meninės veiklos planai. |
| **Finansiniai ištekliai.** Varėnos J. Čiurlionytės menų mokyklos veikla finansuojama iš Savivaldybės biudžeto lėšų ir specialiųjų lėšų (mokestis už mokslą, be to, įstaiga yra labdaros ir paramos  gavėja). Planuojant vidinį lėšų paskirstymą tenka griežtai išskirti finansavimo prioritetus, pirmenybę teikiant ugdymo proceso organizavimui ir mokytojų, koncertmeisterių bei aptarnaujančio personalo darbo apmokėjimui, pastatų eksploatacijai. Projektų įgyvendinimui, bibliotekos ir garso įrašų fondų atnaujinimui, muzikos instrumentų, garso įrašų įrangos įsigijimui, pastatų einamajam remontui panaudojamos specialiosios programos lėšos.  Lėšos, gautos už neformalųjį ugdymą padengiančią tėvų mokesčio kompensacijos dalį, naudojamos darbo užmokesčiui. Mokykla vykdo tikslines programas, tai - Profesinio gabiųjų mokinių rengimo modulis bei tarptautiniai projektai. |
| **Ryšių sistema, informacinės ir komunikavimo sistemos.** Varėnos J. Čiurlionytės menų mokykloje kompiuterizuota 12 darbo vietų (direktoriaus, raštinės, direktoriaus pavaduotojo, bibliotekos, mokytojų darbui ir savišvietai). Įdiegtas interneto ryšys, atnaujintos kompiuterinės programos, sukurtas mokyklos elektroninis dienynas. Mokytojai gali naudotis kompiuteriu su internetiniu ryšiu, mokykloje visų patogumui veikia WIFI internetinė sistema. Įstaiga turi 3 telefono aparatus, 1 fakso aparatą, 2 kopijavimo aparatus, 1 daugialypės terpės projektorių, 1 skanerį. |

|  |
| --- |
| **Vidaus darbo kontrolės sistema.** Mokykloje yra sukurta stebėsenos sistema, direktorius ir direktoriaus pavaduotoja yra pasiskirstę kuruojamas veiklos sritis.  Darbuotojai dirba pagal pareigybės aprašymus, Vidaus darbo tvarkos taisykles, laikydamiesi Varėnos J. Čiurlionytės menų mokyklos nuostatų reikalavimų. Mokslo metų pabaigoje pateikiamos ir aptariamos metodinių grupių ataskaitos.  Vidaus darbo kontrolės klausimai aptariami Mokytojų tarybos posėdžiuose. |
| **SSGG (stiprybių, silpnybių, galimybių ir grėsmių) analizė:** |
| **Stiprybės.**     1. Didėjantis mokinių skaičius. 2. Stipri kūrybiškumo atmosfera ir šiltas mikroklimatas. 3. Aukštos kvalifikacijos, ilgametę darbo patirtį turintis pedagoginis personalas. 4. Geri mokinių akademiniai, konkursų rezultatai ir aktyvi mokinių ir pedagogų koncertinė, parodinė veikla. 5. Aktyvi mokytojų metodinė veikla. 6. Projektinė veikla tarptautiniu mastu. 7. Aktyvios meninės švietėjiškos veiklos ir meninės labdaros plėtojimas. 8. Ryšiai su visuomene ir mokinių tėvais. 9. Gerinama įstaigos materialinė bazė. 10. Tvarkoma mokyklos aplinka. 11. Mokykla aprūpinta šiuolaikinėmis technologijomis. |
| **Silpnybės.**     1. Dėl finansavimo sumažinimo, kai kurie dalykai mokomi pagal minimalų ugdymo planą. 2. Didėja mokinių krūvis bendrojo ugdymo mokyklose. 3. Didėja mokinių skaičius, kurių tėvai išvykę dirbti į užsienį, ilgainiui paimami ir vaikai. 4. Labai stipriai mažėja gyventojų skaičius, o tai ypač įtakoja kaimiškose vietovėse esančių mūsų klasių mokinių skaičių. Čia dažnai gyvena asocialios ir rizikos šeimos, kurių vaikus labai sunku sudominti meniniu išsilavinimu. 5. Labai prastėja gyventojų išsilavinimas, išprusimas ir raštingumas, o tai stipriai sąlygoja vaikų papildomo ugdymo, ypač meno mokyklų pasirinkimą kaip papildomą mokslo šaką. 6. Dėl mažo užmokesčio ir prastų perspektyvų nėra jaunų pedagogų. |
| **Galimybės.**     1. Bendradarbiaujama su užsienio mokyklomis, galimybė susipažinti su ES kultūra. 2. Mokinių ugdymas individualizuojamas pagal jų poreikius vykdant neformalųjį švietimą ir formalųjį švietimą papildantį ugdymą. 3. Geros sąlygos mokytojų profesiniam tobulėjimui bei profesinei veiklai. 4. Sudaromos sąlygos kvalifikacijos kėlimui. 5. Bendradarbiavimas su kitomis švietimo įstaigomis, galimybė dalyvauti konkursuose, parodose. 6. Informacinė, konsultacinė švietimo skyriaus specialistų pagalba. 7. Integruojami neįgalieji mokiniai. 8. Stiprinamas ankstyvasis meninis ir etnografinis ugdymas. 9. Neformalių muzikos, dailės ir teatro ugdymo programų vykdymas sudaro mokymosi visą gyvenimą galimybę. |
| **Grėsmės.**     1. Nepalanki demografinė situacija. 2. Didėja mokinių skaičius, kurių tėvai emigruoja į užsienį ir vaikai lieka be tinkamos priežiūros. 3. Mažėja atskirų specialybių populiarumas, kurias be gailesčio išstumia šiuolaikinės technologijos. 4. Nepalanki įstatyminė bazė mokytojų kaitai ir užmokesčiui už darbą. Neaiški planuojamo etatinio apmokėjimo tvarka. 5. Mokyklai reikalinga kapitalinė pastato renovacija Varėnoje (mokyklos renovacija numatyta savivaldybės strateginiame plane) 6. Reikalingas galutinis Merkinės skyriaus patalpų priklausomybės sprendimas ir jų renovacinis pritaikymas sukuriant nors minimalias sąlygas darbui ir mokymuisi. |

|  |  |
| --- | --- |
| **Misija** | Mokykla siekia įgyvendinti valstybinę švietimo politiką, vykdydama formalųjį švietimą papildantį ugdymą ir neformalųjį vaikų bei suaugusiųjų švietimą, tenkinant mokinių pažinimo, ugdymosi ir saviraiškos poreikius, sistemingai plėsdama muzikos, dailės, teatro žinias, stiprindama gebėjimus ir įgūdžius ir suteikdama mokiniui papildomas menines kompetencijas.  Jos teikiamos švietimo paslaugos, atitinka nuolat kintančias visuomenės reikmes, tenkina ankstyvojo, pradinio, pagrindinio, pagilinto ugdymo vaikų ir jaunuolių prigimtinius, socialinius, pažintinius ugdymosi poreikius, lavina meninius saviraiškos ir profesinius įgūdžius. |

|  |  |
| --- | --- |
| **Veiklos prioritetai** | FŠPU, NVŠ programų įgyvendinimas, stiprinant tradicinės kultūros pažinimą, tautiškumo ir pilietiškumo vertybių ugdymą.  FŠPU, NVŠ programų įgyvendinimas, siekiant kiekvieno mokinio asmeninių, bendrųjų ir meninių gebėjimų ugdymo ir saviraiškos poreikio patenkinimo.  Neformalaus ankstyvojo meninio ugdymo programos tęstinumo užtikrinimas.  Mokyklos bendruomenės stiprinimas per menines edukacines veiklas, įtraukiant tėvus ir kitus bendruomenės narius.  Projekto „Pažeidžiamų vaikų socialinė įtrauktis per meną Lietuvos ir Baltarusijos pasienio regionuose“ įgyvendinimas. |

|  |  |
| --- | --- |
| **Veiklos efektyvumo**  **didinimo kryptys** | Racionalus planavimas įgyvendinant programas, puoselėjant etnines vertybes ir kultūrą meninio neformaliojo ir formalųjį švietimą papildančio švietimo procese.  Žmogiškųjų išteklių valdymas, kvalifikacijos tobulinimas ir mikroklimato kūrimas.  Įstaigos pokyčių ir išteklių valdymas. |

|  |  |
| --- | --- |
| **Institucijos strateginiai tikslai ir efekto kriterijai:** | |
|  | Suteikti ugdytiniams kokybišką ugdymą ir užtikrinti bendruomeniškumo, partnerystės plėtrą tobulinant įvairių gebėjimų mokinių meninę – kultūrinę saviraišką bei gabių mokinių profesinį orientavimą ir muzikinių, kompetencijų ugdymą. Atnaujinti ugdymo procesą inovaciniais metodais, modernizuota ugdymo aplinka, materialine baze bei patobulinta švietimo vadyba. |
| **Strateginio tikslo aprašymas:** Šiuo tikslu siekiama ugdymo kokybės. Tai padės pilnavertiškai plėtoti meninius kūrybinius gebėjimus įvairių gabumų mokiniams ir vykdyti formalųjį švietimą papildantį ugdymą, neformalųjį vaikų, o gabiuosius mokinius orientuoti gilesnėms meninėms studijoms ir, suteikti jiems papildomas menines kompetencijas, turtinti ir plėsti jaunimo kryptingą meninį užimtumą. Vykdant pradinio muzikinio ugdymo programas bus įtraukiama daugiau jaunesnio amžiaus vaikų, o pagilintas ugdymas meno kolektyvuose bei papildomos vasaros mėnesių programos praturtins paauglių ir jaunimo užimtumą prasminga menine veikla. Be to, šalia formalųjį švietimą papildančio dailinio ir muzikinio ugdymo siūlomos teatrinio ugdymo programos.  Taip pat, bus plėtojamas demokratiškumas, tolerancija, bendradarbiavimas. Pažindami savo tautos meną, gebėdami įvairiai taikyti meninį žinojimą, mokiniai stiprins savo pilietiškumą, ir per vis labiau plėtojamus mokyklos tarptautinius ryšius, pasinaudodami modernizuotu ugdymu (kokybiškais instrumentais, nauja ir pažangia metodine medžiaga, atnaujintos bibliotekos galimybėmis) tenkins savo pažinimo, ugdymosi ir saviraiškos poreikius. Tam, kad švietimo paslaugos būtų itin kokybiškos, mokytojai nuolat kels kvalifikaciją, o ugdymo aplinka (klasių, pastato apšiltinimas) bus nuolat gerinama, įgyvendinama mokyklos renovacija. | |
| **Įgyvendinant šį strateginį tikslą vykdomos programos:** | |
|  | Formalųjį švietimą papildančio dailės, muzikos ir teatro ugdymo programos (pradinio, pagrindinio programos; neformaliojo švietimo programos) |
| Efekto kriterijai:    01-01 Sudarytos galimybės kiekvienam pageidaujančiam mokytis menų mokykloje mokiniui išreikšti savo kūrybinius gebėjimus.  01-02 Vykdomas formalųjį švietimą papildantis ugdymas, suteikiant mokiniams papildomas menines kompetencijas.  01-03 Parengti mokiniai konkursams ir festivaliams, o gabiausieji orientuojami stoti į meninio profilio aukštesniąsias institucijas .  01-04 Surengta visuomenei koncertų, parodų ir švietėjiškų renginių.  01-05 Vykdomi tarptautiniai ir vietos projektai.  01-06 Atnaujinta materialinė bazė (dailės klasių inventorius, muzikos instrumentai, IT, koncertiniai drabužiai).  01-07 Keliama mokytojų kvalifikacija, vyksta gerosios darbo patirties sklaida.  01-08 Mokykla renovuojama, parengti dokumentai renovacijai. | |

L. e. direktoriaus pareigas Renata Bakulienė

Direktoriaus pavaduotoja Dalia Šemeškienė- Kleponytė

Mokyklos tarybos pirmininkė Aldona Jakavonienė

2019-02-04

PRITARTA

Varėnos J. Čiurlionytės menų

mokyklos tarybos 2019 m. vasario 04 d.

posėdžio, pr. Nr.1